वाणिज्य एवं उद्योग मंत्रालय
वाणिज्य विभाग, वाणिज्य और उद्योग मंत्रालय की वर्षांत समीक्षा 2020
घरेलू उत्पादन की क्षमता को देखते हुए और घरेलू उद्योगों को बढ़ावा देने के लिए सोना और चांदी, जैव ईंधन, अगरबत्ती, पावर टिलर, कलपुर्जे, रंगीन टेलीविजन सेट आदि के आयात पर प्रतिबंध लगाया गया
176 उत्पाद लाइनों  के लिए तकनीकी विनियम का निर्माण और 371 उत्पादों के लिए टीआरएस प्रगति पर
किसी भी जांच को पूरा करने के लिए औसत समय 2019-20 में 234 दिन तय किया गया, जो कि 2018-19 के दौरान 281 दिन और पिछले वर्षों में 400 से अधिक दिन था
इस्पात आयात की अग्रिम सूचना के लिए इस्पात आयात निगरानी प्रणाली लागू की गई
कोविड-19 की अवधि में भारत वर्ल्ड फार्मेसी बन गया। भारत ने विश्वभर में 114 देशों को हाइड्रोक्सीक्लोरोक्वीन की आपूर्ति की
जीईएम पोर्टल पर कुल लेन-देन मूलय 30 दिसंबर 2020 तक 74,552 करोड़ रुपये को पार कर गया है। जीईएम पर 17.6 लाख सूचीबद्ध उत्पाद, 9 लाख विक्रेता व सेवा प्रदाता हैं
इलेक्ट्रॉनिक गवर्नेंस और व्यापार सुविधा के माध्यम से व्यापार करने में आसानी
वर्ष 2020 के दौरान वाणिज्य विभाग की प्रमुख विशेषताएं इस प्रकार हैं:
- कोविड -19 के दौरान निर्यातकों के लिए राहत
- विदेश व्यापार नीति को 31 मार्च 2021 तक बढ़ाया गया
- अग्रिम प्राधिकरणों की वैधता 6 महीने तक बढ़ाई गई
- निर्यात बाध्यता अवधि 6 महीने तक बढ़ाई गई
- एमएसएमई के लिए इमरजेंसी 100 फीसदी क्रेडिट लाइन गारंटी स्कीम , जिसमें 3 लाख करोड़ रुपये का प्रावधान है, और संपार्श्विक मुक्त स्वचालित ऋण सुविधा
- एमएसएमई में इक्विटी इन्फ्यूजन के लिए फंड ऑफ फंड्स और रियायती ऋण के जरिए किसानों को अतिरिक्त सहायता
2. कोविड-19 के दौरान विश्व में चिकित्सा क्षेत्र में आपूर्तिकर्ता के रूप में भारत
- डीजीएफटी ने देश के भीतर पर्याप्त आपूर्ति सुनिश्चित करने के लिए संवेदनशील मेडिकल इनपुट्स के निर्यात और आयात नीति दोनों को बदल दिया
- भारत ने वैश्विक स्तर पर करीब 114 देशों में हाइड्रोक्सीक्लोरोक्वीन की लगभग 45 टन और 400 मिलियन टैबलेट की आपूर्ति की
- 24 देशों को पैरासिटामोल की लगभग 96 मिलियन टैबलेट्स, 0.4 मिलियन सस्पेंशन आईपी, 0.8 मिलियन बोतलें और 270 एमटी सहित विभिन्न रूपों में आपूर्ति की गई। इसके साथ ही अन्य आवश्यक सामग्रियों की आपूर्ति भी 57 देशों को की गई।
- पीपीई उत्पादन क्षमता शुरुआत में लगभग शून्य रही, जो हर दिन आधा मिलियन किट में बदल गई
3. इलेक्ट्रॉनिक गवर्नेंस और व्यापार सुविधा के माध्यम से व्यापार करने में आसानी
- प्रेफरेंशियल सर्टिफिकेट ऑफ ओरिजिन के लिए इलेक्ट्रॉनिक प्लेटफॉर्म जारी किया गया था। विभिन्न एफटीए भागीदार देशों को ई-सीओओ स्वीकार करने के लिए राजी किया गया और अब तक 1.3 लाख सीओओ को ई-प्लेटफॉर्म से जारी किया गया है।
- ड्यूटी छूट प्राधिकरण जैसे कि एडवांस ऑथराइजेशन और ईपीसीजी को पेपरलेस बना दिया गया और डिजिटल रूप से एन्क्रिप्ट ऑथराइजेशन डेटा को सीमा शुल्क में स्वत: प्रसारित कर दिया गया था।
- एमईआईएस निर्यात लाभ फेसलेस जारी किए गए, ऑटो-अनुमोदन प्रक्रियाएं वास्तविक समय में हुईं और ड्यूटी क्रेडिट स्क्रिप्स के स्वैच्छिक ई-हस्तांतरण के लिए एक ऑनलाइन मॉड्यूल जारी किए गए।
- स्टील के आयात की अग्रिम सूचना के लिए इस्पात आयात निगरानी प्रणाली  को लागू किया गया
- इंपोर्ट मॉनिटरिंग सिस्टम को एल्युमीनियम, कॉपर, फुटवियर, फर्नीचर, पेपर, स्पोर्ट्स गुड्स, जिम उपकरण आदि के लिए विकसित किया जा रहा है
- ई-आईईसी को सातों दिन 24 घंटे स्वत: जारी किया गया 
4. गैर-आवश्यक आयात को कम करना
- घरेलू उत्पादन की क्षमता को देखते हुए और घरेलू उद्योगों को बढ़ावा देने के लिए सोना और चांदी, जैव ईंधन, अगरबत्ती, पावर टिलर, कलपुर्जे, रंगीन टेलीविजन सेट आदि के आयात पर प्रतिबंध लगाया गया।
- फूल, प्राकृतिक रबड़ जैसी वस्तुओं के आयात को बंदरगाहों पर प्रतिंबंध लगाकर रोका जा रहा है। खिलौनों और एलईडी उत्पादों और एलईडी मॉड्यूल के लिए डीसी या एसी सप्लाइड कंट्रोल गियर का आयात कम किया गया, जो अब बीपीएल मानकों के अनुपालन के अधीन हैं।
- रेफ्रीजिरेंट्स सहित एसी का आयात और राइटिंग व प्रिंटिंग पेपर के स्टॉक को निषिद्ध किया गया
- 01.04.2020 से 30.12.2020 तक की अवधि के दौरान, डीजीटीआर ने 43 एंटी-डंपिंग जांच, 4 काउंटरवेलिंग ड्यूटी जांच और 1 सुरक्षा की जांच शुरू की
- 23 एंटी-डंपिंग जांच और 4 सुरक्षा जांच में अंतिम निष्कर्ष जारी किए गए थे, साथ ही इस अवधि के दौरान 11 जांचों में प्रारंभिक निष्कर्ष जारी किए गए थे
5. तकनीकी विनियम और क्यूसीओ का अंगीकरण
- 176 उत्पाद लाइनों  के लिए तकनीकी विनियम का निर्माण और 371 उत्पादों के लिए टीआरएस प्रगति पर
- डीओसी द्वारा 71 एचएसएन कोड्स की पहचान आयात के आधार पर की गई है। इनके अतिरिक्त 22 के लिए क्यूसीओ अधिसूचित की गई, 13 विचाराधीन हैं; शेष एचएसएन कोड क्यूसीओ संभव नहीं है
6. सरकारी ई-मार्केटप्लेस  के साथ फिर से खरीद
- विक्रेताओं को उचित अवसर देते हुए पारदर्शी सार्वजनिक खरीद को बढ़ावा देना
- जीईएम पोर्टल पर कुल लेन-देन मूल्य 30 दिसंबर 2020 तक 74,552 करोड़ रुपये को पार कर गया है। जीईएम पर 17.6 लाख सूचीबद्ध उत्पाद, 9 लाख विक्रेता व सेवा प्रदाता और 11,543 उत्पाद श्रेणी हैं
7. विशेष आर्थिक क्षेत्र
- एसईजेड नियम 2006 संशोधन 31.12.2019 में नियम 53A की प्रविष्टि: एसईजेड नियमों के नियम 53 में "नेट विदेशी मुद्रा आय"  शर्त के अनुपालन में एक अंतर्राष्ट्रीय वित्तीय सेवा केंद्र  स्थित इकाइयों को छूट प्रदान करेगा।
- एसईजेड नियमों के नियम 24  में संशोधन दिनांक 23.10.2020: सीमा शुल्क और केंद्रीय उत्पाद ड्रॉबैक नियम 2017 के तहत ड्रॉबैक और अन्य लाभों के लिए, एफटीडब्ल्यूजेड में विदेशी आपूर्तिकर्ताओं को डीटीए से आपूर्ति के मामले में एक प्रावधान को निर्धारित करते हुए निगमित किया गया है। एक प्रावधान यह कहते हुए सम्मिलित किया गया है कि डीटीए से आपूर्ति के मामले में वही स्वीकार्य होगा जहां विदेशी आपूर्तिकर्ता द्वारा विदेशी मुद्रा द्वारा एफटीडब्ल्यूजेड में डीटीएफ्रेज आपूर्तिकर्ताओं को भुगतान किया जाता है।
- कोविड विशिष्ट अनुपालन उपाय/पहल:
- विकास आयुक्तों को निर्देशित किया गया था कि वे एसईजेड/ईओयू के लिए लेटर ऑफ अप्रूवल्स /लेटर ऑफ परमिशन  के सभी एक्सटेंशन और इलेक्ट्रॉनिक मोड के माध्यम से अन्य अनुपालन की सुविधा प्रदान करें।
- यूएसी द्वारा पोस्ट-फैक्टो अनुसमर्थन के अधीन मास्क, सैनिटाइजर, गाउन और अन्य सुरक्षात्मक निवारक उत्पादों/उपकरणों जैसी आवश्यक वस्तुओं के निर्माण के मामले में ब्रॉड-बैंडिंग के लिए विकास आयुक्तों को शक्ति सौंपी गई थी।
8. व्यापार उपाय के लिए फास्ट ट्रैक तंत्र
- घरेलू उद्योग द्वारा याचिका दायर करने की सुविधा के लिए एंटी-डंपिंग जांच के लिए ई-फाइलिंग सुविधा औपचारिक रूप से शुरू की गई है
- 02.20.2020 को एडी, सीवीडी, एसजी नियमों में संशोधन किया गया
- ऑनलाइन पोर्टल एआरटीआईएस  नाम का पोर्टल विकसित किया गया है ताकि व्यापार उपचार के लिए ऑनलाइन आवेदन की सुविधा मिल सके। एआरटीआईएस के माध्यम से 31 आवेदन दायर किए गए
- घरेलू उद्योग विशेषकर एमएसएमई क्षेत्र की सहायता के लिए सितंबर 2019 से डीजीटीआर में हेल्पडेस्क का संचालन किया गया है
- एंटी डंपिंग जांच शुरू करने के लिए औसत समय 2018-19 में 43 दिन से घटाकर 2019-20 में 33 दिन कर दिया गया है और जांच पूरी करने के लिए औसत समय 2018-19 में 281 दिन से 2019-20 में 234 दिन तक लाया गया है, जो कि पिछले वर्षों में 400 से अधिक दिन था।
9. निर्यात ऋण, बीमा और एमएआई सहायता की क्षमता बढ़ाई गई
- वर्तमान वित्तीय समय के दौरान ईसीजीसी में कैपिटल इन्फ्यूजन 390 करोड़ रुपये रहा
- मार्केट एक्सेस इनिशिएटिव्स के तहत 122.42 करोड़ रुपये की सहायता प्रदान की गई है
- जनवरी-नवंबर 2020 के दौरान, ईसीजीसी ने 449.531 करोड़ रुपये के निर्यात का समर्थन किया है, प्रीमियम में 899 करोड़ रुपये कमाए, 14050 खरीदारों को जोड़ा, 8449 नीतियां जारी कीं और 646.72 करोड़ करोड़ रुपये के दावों का निपटान किया गया
- जनवरी-नवंबर 2020 के दौरान राष्ट्रीय निर्यात बीमा खाते के तहत समर्थित निर्यात का मूल्य 1680.17 करोड़ रुपये था और 1803.15 करोड़ रुपये का बीमा कवर जारी किया गया था।
10. द्विपक्षीय व्यापार को बढ़ावा
यूरोपीय संघ: 15वां भारत-यूरोपीय संघ शिखर सम्मेलन का नेतृत्व भारत के माननीय प्रधानमंत्री और यूरोपियन कमिशन के प्रेजिडेंट ने किया, जिसका आयोजन 15.7.2020 को वर्चुअली हुआ। इस शिखर सम्मेलन में, नेताओं ने अगले पांच वर्षों में भारत और यूरोपीय संघ के बीच सहयोग का मार्गदर्शन करने के लिए "भारत-यूरोपीय संघ की रणनीतिक साझेदारी: एक रोडमैप 2025" को अपनाया।
इंडोनेशिया: माननीय सीआईएम और इंडोनेशियाई व्यापार मंत्री के बीच द्विपक्षीय बैठक 20.02.2020 को नई दिल्ली में आयोजित की गई, जिसमें भारत में ऑटो सेक्टर, कृषि क्षेत्र  लेवल ऑफ शुगर, फार्मास्युटिकल्स, कपड़ा आदि मुद्दों पर विस्तार से चर्चा की गई।
मॉरिशस : भारत-मॉरीशस व्यापक आर्थिक सहयोग और भागीदारी समझौते  माल और व्यापार सेवाओं में व्यापार के लिए बातचीत पूरी हो गई है। इस समझौते को अंतिम रूप दिया जाना है।
यूएस: कोविड-19 ने भारत और अमेरिका के बीच व्यापार और सहयोग को बढ़ाया है। भारत 24 एपीआईएस और हाईड्रोक्सीक्लोरोक्वीन पर निर्यात प्रतिबंधों में छूट दी गई है। इस समय यूएसए की कंपनियां कोविड-19 टीकों के बड़े पैमाने पर उत्पादन के लिए भारत में अपने भारतीय समकक्षों के साथ जुटी हुई हैं।
कुवैत: माननीय सीआईएम और उनके महामहिम खालिद नसेर अल रौदन, वाणिज्य और उद्योग मंत्री, कुवैत के बीच एक आभासी बैठक, कुवैत में 21 जुलाई 2020 को हुई, जिसमें हितधारकों , उत्पत्ति/उत्पाद के नियमों के साथ व्यापक परामर्श के बाद भारत-मॉरीशस सीईसीपीए के तहत विशिष्ट नियमों को संशोधित किया गया है, ताकि संभावित परिधि को अधिक कठोर बनाया जा सके।
ब्रिटेन: भारत-ब्रिटेन संयुक्त आर्थिक और व्यापार समिति  की 14वीं बैठक 24 जुलाई, 2020 को आयोजित की गई, जिसमें दोनों पक्षों ने एक रोडमैप के हिस्से के रूप में एक उन्नत व्यापार साझेदारी के लिए प्रतिबद्ध हुए, जो भविष्य में एफटीए का नेतृत्व कर सकता है। खाद्य और पेय क्षेत्र, डेटा मुद्दों आदि जैसे समानता के कई अन्य मुद्दों में सहयोग समझौता हुआ।
पश्चिमी अफ्रीका: पीएचडी चैंबर ऑफ कॉमर्स एंड इंडस्ट्री  ने 19 से 20 नवंबर 2020 तक “इंडिया-वेस्ट अफ्रीका समिट एंड बायर्स सेलर्स मीट 2020” का आयोजन किया। यह बैठक मुख्य रूप से कृषि और खाद्य प्रसंस्करण, हेल्थकेयर, फार्मा, एनर्जी इन्फ्रास्ट्रक्चर, आईसीटी और दूरसंचार, परिधान आदि क्षेत्रों पर केंद्रित थी।
ओमान: भारत-ओमान संयुक्त आयोग की बैठक का 9वां सत्र 19 अक्टूबर, 2020 को आयोजित किया गया था। दोनों पक्षों ने खनन, मानकों और मेट्रोलॉजी, वित्तीय खुफिया, सांस्कृतिक आदान-प्रदान और सूचना के क्षेत्र में संभावित समझौता ज्ञापन  की प्रगति की समीक्षा की। इस दौरान प्रौद्योगिकी और उन्हें तेजी से पूरा करने के लिए सहमत हुए।
11. बहुपक्षीय व्यापार पहल/आयोजन
ब्रिक्स: रूस की अध्यक्षता में, सीजीईटीआई की  3 बैठकें फरवरी, अप्रैल और जुलाई, 2020 में आयोजित की गईं। 23वीं बैठक 26-28 फरवरी, 2020 को मॉस्को में सदस्य देशों की शारीरिक रूप से मौजूदगी में आयोजित की गई थी। कोविड-19 महामारी के कारण 24वीं और 25वीं बैठक वर्चुअली आयोजित की गईं। वाणिज्य और उद्योग मंत्री ने 23 जुलाई, 2020 को वर्जुअल 10वीं ब्रिक्स व्यापार मंत्रियों की बैठक के लिए भारतीय प्रतिनिधिमंडल का नेतृत्व किया।
शंघाई कोऑपरेशन ऑर्गनाइजेशन : भारत वर्ष 2020 के दौरान सरकार के प्रमुखों की परिषद का अध्यक्ष है। भारत ने 28 अक्टूबर, 2020 को माननीय वाणिज्य और उद्योग मंत्री के नेतृत्व में एससीओ सदस्य देशों के विदेशी आर्थिक और विदेशी व्यापार गतिविधियों के लिए जिम्मेदार मंत्रियों की वर्चुअल बैठकें आयोजित कीं।
12. व्यापार संबंधित बुनियादी ढांचे और माल की व्यवस्था को मजबूत करना
- भारत ने वर्ल्ड बैंक की ईज ऑफ डूइंग बिजनेस रिपोर्ट में 2019 में अपनी 77वीं रैंकिंग में सुधार करते हुए 2020 में 63वीं रैंक हासिल की
- बेहतर पोर्ट कम्युनिटी सिस्टम 1x  को सभी प्रमुख बंदरगाहों में लागू किया गया था
- अब कंटेनर्स की आरएफआईडी टैगिंग के माध्यम से सभी ईएक्सआईएम कार्गो को 100 प्रतिशत ट्रैक और ट्रेस किया जा सकता है
"तुरंत कस्टम्स" को सीमा-शुल्क निकासी के लिए एक फेस-लेस अभ्यास के रूप में लागू किया गया है
- प्रमुख बंदरगाहों पर मोबाइल एक्स-रे स्कैनर स्थापित किए जा रहे हैं
- टोल प्लाजा पर समय कम करने के लिए अनिवार्य इलेक्ट्रॉनिक टोल संग्रह प्रणाली  लागू किया गया
- अब तक, एक्सपोर्ट स्कीम  के लिए ट्रेड इन्फ्रास्ट्रक्चर के तहत कुल 40 परियोजनाओं को मंजूरी दी गई है, जिनमें से 8 परियोजनाएं पूरी हो चुकी हैं।
13. कृषि निर्यात को बढ़ावा देने के लिए कृषि निर्यात नीति का क्रियान्वयन
- कृषि निर्यात नीति  को लागू करने के लिए सरकार ने कई कदम उठाए हैं। 16 राज्यों ने राज्य विशिष्ट कार्य योजनाओं को अंतिम रूप दिया है। राज्य स्तरीय निगरानी समिति का गठन 20 राज्यों और एक केंद्र शासित प्रदेश में किया गया है। एईपी के तहत चिह्नित 47 प्रॉडक्ट-डिस्ट्रिक्ट क्लस्टर में से 23 में क्लस्टर स्तरीय समितियों का गठन किया गया है।
- निर्यात के लिए कृषि क्षेत्र के 10 शीर्ष उत्पाद और 20 संभावित उत्पाद चिह्नित किए गए
- एपीईडीए ने देश-वार कृषि-निर्यात रणनीति तैयार करने के लिए 60 भारतीय मिशनों के साथ जुड़ा। इस प्रकार विश्लेषण किए गए अवसरों को व्यापार निकायों और निर्यातकों के साथ साझा किया गया है।
- एफपीओ के लिए मंच प्रदान करने के लिए किसान कनेक्ट पोर्टल और निर्यातकों के साथ बातचीत करने के लिए सहकारिता शुरू किया गया और अब तक 2340 एफपीओ/एफपीसी व 1830 निर्यातक पंजीकृत हो चुके हैं।
- वाराणसी से ताजी सब्जियां व आम और चंदौली से काला चावल पहली बार का निर्यात हुआ है। अन्य समूहों जैसे कि नागपुर से संतरे, थेनी व अनंतपुर से केले, लखनऊ से आम आदि का निर्यात भी हुआ है।
- अप्रैल से नवंबर 2020 तक पिछले वर्ष की इसी अवधि की तुलना में आवश्यक वस्तुओं के निर्यात में गैर-बासमती चावल का निर्यात 105.20 प्रतिशत , चीनी के 60.75 प्रतिशत, गेहूं का 356.86 प्रतिशत, वनस्पति तेलों का 216.11 प्रतिशत, दालों का 27.33 प्रतिशत और अन्य अनाजों का 154.68 प्रतिशत बढ़ा।
14. वृक्षारोपण क्षेत्र
रबड़: रबड़ रिसर्च इंस्टीट्यूट ऑफ इंडिया  द्वारा फरवरी 2020 में एक नई पैदावर और ठंड प्रतिरोधी क्लोन, विशेष रूप से नॉर्थ ईस्ट के लिए विकसित किया गया। जून 2020 में आरआरआरआई में एक नया रबर उत्पाद ऊष्मायन केंद्र चालू किया गया था।
मसाला: 2020 में स्पाइस बोर्ड द्वारा कई परियोजनाएं शुरू की गईं, जिनमें विश्व मसाला संगठन के साथ राष्ट्रीय सतत मसाला कार्यक्रम; कर्नाटक और आंध्र प्रदेश में वैश्विक पर्यावरण निधि परियोजना, कृषि निर्यात नीति के अनुरूप मसालों के निर्यात में वृद्धि और क्यूसीजी के सहयोग से आईएनडीजीएपी प्रमाणन द्वारा किसानों की आय में वृद्धि शामिल हैं।
चाय: केंद्रीय वेयरहाउसिंग और लॉजिस्टिक्स जैसी अतिरिक्त सेवाएं उपलब्ध कराने के लिए वैकल्पिक ई-कॉमर्स नीलामी मंच  को असम के जोरहाट जिले में स्थापित किया गया है । 2020-21  के लिए चाय की नीलानी की औसत कीमतें 215.90 प्रति किलोग्राम रही, जो कि पिछले वर्ष की इसी अवधि की तुलना में 69.97 रुपये प्रति किलोग्राम  का सुधार दर्ज किया गया, जिससे हरी पत्तियों की उच्च कीमत के साथ लघु चाय उत्पादकों की मदद हुई।
कॉफी: कॉफी बोर्ड ने एनआईटीआई आयोग के अटल इनोवेशन मिशन के तहत केंद्रीय कॉफी अनुसंधान संस्थान - सेंटर फॉर डेवेलपमेंट के लिए एक अटल इन्क्यूबेशन सेंटर की स्थापना की है।
15. विशिष्ट क्षेत्र
चमड़ा: कोविड-19 महामारी के बावजूद, चमड़ा, चमड़े के उत्पाद और जूता उद्योग ने डॉलर के संदर्भ में अप्रैल-नवंबर 2020 के दौरान अर्थात अप्रैल-नवंबर 2019 में 63.5% निर्यात प्रदर्शन हासिल किया।
एमएसएमई की परिभाषा में संशोधन के कारण चमड़ा, चमड़े के उत्पाद और फुटवेयर क्षेत्र में लगभग 98% इकाइयां एमएसएमई  के अंतर्गत आती हैं। तैयार चमड़े के संशोधित मानदंडों को वैश्विक बाजार में भारी मांग वाले नए प्रकार के चमड़े के निर्यात की सुविधा और तैयार चमड़े के निर्यात को बढ़ाने के लिए अधिसूचित किया गया।
रसायन और पेट्रोरशासन: अप्रैल से नवंबर 2020 तक की अवधि के दौरान, कई उत्पाद समूहों/पैनलों ने निर्यात में महत्वपूर्ण सकारात्मक वृद्धि दर्ज की है, जिनमें बल्क खनिज और अयस्क , ओस्सीन और जिलेटिन , मानव बाल उत्पाद , आवश्यक तेल , पौधे और पौधे का भाग , निश्चित सब्जियां, तेल केक और अन्य , शेलक और लाख आधारित उत्पाद  शामिल हैं।
कपड़ा: कुछ महीनों के अंतराल में, भारत दुनिया में व्यक्तिगत सुरक्षा उपकरण  किट का दूसरा सबसे बड़ा निर्माता बन गया। देश में पीपीई और मास्क के बढ़ते उत्पादन, साथ ही इनके वैश्विक मांग में वृद्धि को ध्यान में रखते हुए, पीपीई मेडिकल कवरॉल और मास्क के निर्यात की अनुमति दी गई।
रत्न और आभूषण: कोविड -19 महामारी के कारण रत्न और आभूषण निर्यातकों को राहत देने के लिए, निर्यातकों द्वारा सामना किए जाने वाले मुद्दों को संबंधित अथॉरिटी जैसे कि डीजीएफटी, आरबीआई और वित्त मंत्रालय के समक्ष समय पर समाधान के लिए उठाया गया था। आरबीआई ने 31 जुलाई, 2020 तक किए गए निर्यात के लिए निर्यात के रियलाइजेशन पीरियड को 9 महीने से बढ़ाकर 15 महीने कर दी।
इंजीनियरिंग: निर्यात समता मूल्य पर स्टील- इंजीनियरिंग के लिए स्टील की बढ़ती कीमतों के मुद्दे पर ध्यान देने के लिए एमएसएमई, डीओसी और इस्पात मंत्रालय ने इंजीनियरिंग एक्सपोर्ट्स प्रमोशन काउंसिल इंडिया और निर्यात समता मूल्य पर ईईपीसी के एमएसएमई सदस्यों के साथ स्टील उत्पादकों के साथ स्टील की आपूर्ति के लिए विचार-विमर्श किया। इस संबंध में मानक संचालन प्रक्रिया जारी की गई थी।
16. भारत व्यापार संवर्धन संगठन 
आधुनिक प्रदर्शनी और सम्मेलन उद्योग की जरूरतों और आवश्यकताओं को ध्यान में रखते हुए, आईटीपीओ ने प्रगति मैदान को एक विश्व स्तरीय प्रतिष्ठित अंतर्राष्ट्रीय प्रदर्शनी और कन्वेंशन सेंटर  के रूप में पुनर्विकास की एक मेगा परियोजना का दायित्व लिया है। यह न्यू इंडिया का एक अद्भूत प्रतीक होगा और विश्व स्तर के आधुनिक एमआईसीई के बुनियादी ढांचे के मामले में देश की छवि को बेहतर बनाने में मदद करेगा। परियोजना को अक्टूबर 2021 तक पूरा करने का लक्ष्य है ।
वाणिज्य और उद्योग मंत्रालय की उपलब्धियों पर एक पुस्तिका https://dipp.gov.in/whats-new/achievements-ministry-commerce-and-industry पर उपलब्ध है।